open-index/open-wikipedia-markdown huggingface dataset:
ალესანდრო ბასტონი

**ალესანდრო ბასტონი** (; დ. 13 აპრილი, 1999) — იტალიელი ფეხბურთელი. მილანის „ინტერისა“ და იტალიის ეროვნული საფეხბურთო ნაკრების ცენტრალური მცველი. 
## სანაკრებო კარიერა
ნათამაშები აქვს იტალიის 15, 16, 17, 18, 19 და 21 წლამდე ფეხბურთელთა ნაკრებებში. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი.

## სანაკრებო სტატისტიკა
## მიღწევები
### საკლუბო 
 ინტერ მილანი 
* **იტალიის სერია A** (2): 2020–21, 2023–24

### სანაკრებო 
;  იტალია
* ევროპის ჩემპიონი: 2020

### ინდივიდუალური
* სერია A-ს სეზონის გუნდის წევრი: 2024–25

## რესურსები ინტერნეტში
* 

## სქოლიო
კატეგორია:დაბადებული 13 აპრილი
კატეგორია:დაბადებული 1999
კატეგორია:იტალიელი ფეხბურთელები
კატეგორია:მილანის ინტერის ფეხბურთელები
კატეგორია:ატალანტას ფეხბურთელები
კატეგორია:უდინეზეს ფეხბურთელები
კატეგორია:სერია A-ს ფეხბურთელები
კატეგორია:იტალიის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ცოცხალი ადამიანები
რობერტო მანჩინი

**რობერტო მანჩინი** (; დ. 27 ნოემბერი, 1964) — იტალიელი ფეხბურთელი და ფეხბურთის მწვრთნელი. კარიერის მანძილზე თამაშობდა თავდამსხმელის პოზიციაზე. 2021 წელს მისი ხელმძღვანელობით იტალიის საფეხბურთო ნაკრებმა მოიგო ევროპის საფეხბურთო ჩემპიონატი. მანჩინიმ სამწვრთნელო კარიერა 2001 წელს დაიწყო.

## რესურსები ინტერნეტში
* 

კატეგორია:დაბადებული 27 ნოემბერი
კატეგორია:დაბადებული 1964
კატეგორია:იტალიელი ფეხბურთელები
კატეგორია:სამპდორიას ფეხბურთელები
კატეგორია:ლაციოს ფეხბურთელები
კატეგორია:ლესტერ სიტის ფეხბურთელები
კატეგორია:ბოლონიის ფეხბურთელები
კატეგორია:სერია A-ს ფეხბურთელები
კატეგორია:პრემიერ ლიგის ფეხბურთელები
კატეგორია:იტალიის ნაკრების ფეხბურთელები
კატეგორია:1988 წლის ევროპის საფეხბურთო ჩემპიონატის ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:იტალიელი ფეხბურთის მწვრთნელები
კატეგორია:ფიორენტინას მწვრთნელები
კატეგორია:ლაციოს მწვრთნელები
კატეგორია:მილანის ინტერის მწვრთნელები
კატეგორია:იტალიის ეროვნული საფეხბურთო ნაკრების მწვრთნელები
კატეგორია:სერია A-ს მწვრთნელები
კატეგორია:სუპერლიგის მწვრთნელები
კატეგორია:ცოცხალი ადამიანები
ლეონარდო სპინაცოლა

**ლეონარდო სპინაცოლა** (; დ. 25 მარტი, 1993, ფოლინიო, პერუჯის პროვინცია, უმბრია, იტალია) — იტალიელი ფეხბურთელი. იტალიური „ნაპოლისა“ და იტალიის ეროვნული საფეხბურთო ნაკრების მარცხენა მცველი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი.

## სანაკრებო სტატისტიკა
## მიღწევები
### საკლუბო
;  ნაპოლი
* სერია A: 2024–25

## რესურსები ინტერნეტში
* 

კატეგორია:დაბადებული 25 მარტი
კატეგორია:დაბადებული 1993
კატეგორია:იტალიელი ფეხბურთელები
კატეგორია:იუვენტუსის ფეხბურთელები
კატეგორია:რომას ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:სერია A-ს ფეხბურთელები
კატეგორია:იტალიის ნაკრების ფეხბურთელები
კატეგორია:ევროპის ჩემპიონები ფეხბურთში
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:ნაპოლის ფეხბურთელები
კატეგორია:ცოცხალი ადამიანები
სტაზი

**სტაზი** ( — დგომა, უძრაობა), *შეგუბება* — რაიმე მილოვანი ორგანოს სანათურში მისი ფიზიოლოგიური შიგთავსის შეჩერება, შეგუბება. მაგალითად, სისხლის სტაზი — ჰემოსტაზი, განავლის სტაზი — კაპროსტაზი, ლიმფის სტაზი – ლიმფოსტაზი და სხვ. ვითარდება ქიმიური და ფიზიკური ფაქტორების, ბაქტერიების, შხამების, სისხლძარღვთა ინერვაციის დარღვევის, სისხლის შედგენილობის შეცვლისა და სხვათა შედეგად. ხანგრძლივმა სტაზმა შესაძლებელია ქსოვილის ნეკროზი გამოიწვიოს.

## ლიტერატურა 
კატეგორია:პათოფიზიოლოგია
კატეგორია:სიმპტომები
დარეჯანის მონასტერი

**დარეჯანის მონასტერი** — სამონასტრო კომპლექსი ადიგენის მუნიციპალიტეტის დაბა აბასთუმნის შესასვლელში, მდინარეების ოცხესა და კურცხანის წყალის ხერთვისში მდებარე მთის კალთაზე ტყეში. მონასტერი დღეს ნანგრევების სახითაა შემორჩენილი. შედარებით კარგადაა შენარჩუნებული ძირითადი ტაძრის აღმოსავლეთ კედელი და რამოდენი მცირე სამლოცველო. მონასტრის ტერიტორიაზე გარდა ეკლესიებისა შემორჩენილია გალავანი, სატრაპეზო, საცხოვრებელი ფუნქციის მქონე ნაგებობის ნაშთი და მცირე სათავსები. მონასტრის ნაგებობების სამშენებლო მასალად გამოყენებულია კლდის ფლეთილი ქვები. ეკლესიის საპირე წყობად გამოყენებულია კარგად დამუშავებული კვადრები, თუმცა უმეტესი მათგანი ჩამოცვენილია კედლის სიბრტყიდან.

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (შოთა რუსთაველის 22)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. 

აბასთუმნის შესასვლელში, მდინარე ოცხეს მარცხენა ნაპირას რუსთაველის ქუჩის მოკლე განშტოებაა. კურორტის ეს ნაწილი საკმაოდ სახეცვლილია XX საუკუნის არაღიარებული და რიგ შემთხვევაში შეუსაბამო მაღალსართულიანი კორპუსებით. საცხოვრებელი ფუნქციის მატარებელი შენობა მთის ციცაბო კალთის პირას არის განლაგებული, მთავარი ფასადი კი, მდინარე ოცხესკენ არის მიმართული. სწორკუთხა, გეგმაში თითქმის ოთხკუთხა, ორსართულიანი სახლი ფლეთილი, უხეშად დამუშავებული ქვითაა ნაგები, შენობის კუთხეებისა და გვერდითა ფასადებში გაჭრილი სარკმლების მოჩარჩოებაში გამოყენებული კვადრები, კი უფრო მეტადაა დამუშავებული, რითაც მშენებელს დეკორატიულობის ელემენტი შემოაქვს, ამასვე ემსახურება ღიობების მოჩარჩოებაში სხვადასხვა ზომის ქვებით შექმნილი წყობა. მთავარი ფასადი გალერეა-აივნების სისტემით არის მოცული. მეორე სართულზე გალერეა შემინულია, პირველზე ამოშენებული და ცემენტის ხსნარით შელესილი. სახლის გვერდით ფასადზე ერთსართულიანი, უსახო მიშენებებია, განსაკუთრებით თვალშისაცემია ხის შეფიცრული კიბე.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (ზ. ფალიაშვილის 27)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. ძველი შენობიდან დღეისათვის პირველი სართულის ნაწილია შემორჩენილი, რომელიც მთლიანად ჩამალულია ახალი რკინაბეტონის კონსტრუქციაში. დღეისათვის მიმდინარეობს სახლზე მეორე სართულის დაშენება რაც მთლიანად უკარგავს პირვანდელ სახეს ნაგებობას.

## იხილეთ აგრეთვე
* ადიგენის მუნიციპალიტეტის ძეგლების სია
 
## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (შოთა რუსთაველის 14)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის 
კურორტ აბასთუმანში. საცხოვრებელი სახლი მდებარეობს აბასთუმნის დასაწყისში, „სუბ გევორქის“ ეკლესიის პირდაპირ გზის გადაღმა. 

ნაგებობა ერთასრთულიანია, მაღალი ნახევარსარდაფით. დღეისათის სახლს აღმოსავლეთ და დასავლეთ მხრიდან მიშენებები აქვს. აღმოსავლეთის მინაშენი ბლოკითაა ამოყვანილი და ჭვირულ ორნამენტებიანი აივნით სრულდება, ხოლო დასავლეთის მინაშენის ნახევარსარდაფის დონე აგურით და ცემენტის ხსნარითაა ამოყვანილი, ხოლო პირველი სართული ხისაა. დასავლეთის მინაშენის ნახევარსარდაფის დონეზე სავარაუდოდ ავტოფარეხია მოწყობილი. სახლის ძირითადი ნაწილი საკმაოდ სადა და აბასთუმნის არქიტექტურისთის დამახასიათებელი დეკორით გამოირჩევა. სამხრეთის ფასადი, ისევე როგორც ჩრდილოეთის ფასადი საკამოდ მაღალი სამკუთხა ფრონტონებით ბოლოვდება, რომლებიც სადა ორნამენტებითაა გაფორმებული. სახლი ნაგებია ქვით. ჩრდილოეთიდან და დასავლეთიდან ბაღი შემოუყვება, ამავე მხარეს ჩამოედინება მდინარე ოძრხე.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
Mumford & Sons

**Mumford & Sons** — ინგლისური ფოლკ-როკ ჯგუფი, რომელიც ლონდონში 2007 წელს ჩამოყალიბდა.  ჯგუფის წევრები არიან: მარკუს მამფორდი (წამყვანი ვოკალი, ელექტრო გიტარა, აკუსტიკური გიტარა, დრამი), ბენ ლოვეტი (ვოკალი, კლავიში, ფორტეპიანო) და ტედ დუანი (ვოკალი, ბას გიტარა, კონტრაბასი). ბანჯოისტმა  უინსტონ მარშალმა ჯგუფი 2021 წელს დატოვა.

Mumford & Sons-ს გამოშვებული აქვს ოთხი სტუდიური ალბომი: *Sigh No More* (2009), *Babel* (2012), *Wilder Mind* (2015) და *Delta* (2018). მათმა სადებიუტო ალბომმა „*Sigh No More“*  დიდ ბრიტანეთის ჩარტების მეორე პოზიციას მიაღწია, აშშ-ში კი *Billboard* 200-ში მოხვდა, ხოლო „*Babel* “და „*Wilder Mind“*-მა გამოსვლისთანავე პირველი ადგილი დაიკავეს დიდ ბრიტანეთსა და აშშ-ში, პირველი მათგანი კი ათწლეულის ყველაზე სწრაფად გაყიდვადი როკ ალბომი გახდა.   ჯგუფს, ასევე, გამოცემული აქვს სამი ლაივ-ალბომი: ''Live at Shepherd's Bush Empire* (2011), *The Road to Red Rocks* (2012) და *Live from South Africa: Dust and Thunder* (2017).

ჯგუფმა თავისი არსებობის განმავლობაში მოიგო არაერთი მუსიკალური ჯილდო. ალბომმა *Sigh No More-მა*  ჯგუფს მოუტანა Brit Award 2011 წელს საუკეთესო ბრიტანული ალბომისთვის, Mercury Prize-ის ნომინაცია და გრემის ექვსი ნომინაცია. 2011 წელს გრემის დაჯილდოებაზე ბობ დილანსა და The Avett Brothers-თან ერთად ცოცხალმა შესრულებამ ჯგუფს პოპულარობა მოუტანა აშშ-ში. ჯგუფმა ალბომ Babel-ით მიიღო გრემის რვა ნომინაცია და მოიგო გრემი წლის საუკეთესო ალბომისთვის. ჯგუფმა 2013 წელს, ასევე, მოიგო Brit Award საუკეთესო ბრიტანული ჯგუფისთვის და აივორ ნოველოს ჯილდო საერთაშორისო მიღწევებისთვის 2014 წელს.

## დისკოგრაფია 
* *Sigh No More* (2009)
* *Babel* (2012)
* *Wilder Mind* (2015)
* *Delta* (2018)

## ჯილდოები და ნომინაციები 
Mumford & Sons-ს მიღებული აქვს შემდეგი პრიზები:

* ARIA Music Awards 2010 — ყველაზე პოპულარული საერთაშორისო შემსრულებელი
* Q Awards 2010 — საუკეთესო ახალი შესრულება
* დიდი ბრიტანეთის ფესტივალის ჯილდოები 2010 — გამორჩეული შემსრულებელი
* Americana Music Honors &amp; Awards 2011 — წლის განვითარებადი შემსრულებელი
* Billboard Music Award 2011 — საუკეთესო როკ ალბომი (*Sigh No More* -ისთვის)
* Billboard Music Award 2011 — საუკეთესო ალტერნატიული ალბომი  (*Sigh No More* -ისთვის)
* Billboard Music Award 2011 — საუკეთესო ალტერნატიული შემსრულებელი
* Brit Awards 2011 — წლის ბრიტანული ალბომი (*Sigh No More* -ისთვის)
* Billboard Music Awards 2013 — ტოპ-როკ ალბომი ( *Babel-* ისთვის)
* Brit Awards 2013 — წლის ბრიტანული ჯგუფი
* Echo Music Prize 2013 — საერთაშორისო როკ / პოპ ჯგუფი
* გრემის ჯილდო 2013 — წლის ალბომი ( *Babel-* ისთვის)
* გრემის ჯილდო 2013 — საუკეთესო მუსიკალური ფილმი ( *Big Easy Express-''ისთვის)
* Juno Award 2013 — წლის საერთაშორისო ალბომი
* აივორ ნოველოს ჯილდო 2014 — საერთაშორისო მიღწევები
* UK Americana Awards 2018 — ნოვატორის ჯილდო

## რესურსები ინტერნეტში
* 
* 

## სქოლიო 
 

კატეგორია:ბრიტანული ფოლკ-ჯგუფები
კატეგორია:Echo-ს გამარჯვებულები
კატეგორია:მუსიკალური კვარტეტები
კატეგორია:2007 წელს ჩამოყალიბებული ჯგუფები
კატეგორია:Island Records-ის შემსრულებლები
კატეგორია:გრემის ჯილდოს მფლობელები
კატეგორია:Brit Award-ის მფლობელები
კატეგორია:ARIA Award-ის მფლობელები
აბასთუმნის საცხოვრებელი სახლი (შოთა რუსთაველის 19)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის კურორტ აბასთუმანში. 

ორსართულიანი შენობის მთავარი, კორპუსებისკენ მიმართული ფასადი ორ ზონად არის გაყოფილი, რომლებიც ერთმანეთისგან, ფასადის ცენტრში, მთელ სიღრმეზე არსებული ჩაღრმავებით იმიჯნებიან. ერთი - მარცხენა ზონა ხის აივნიანია, მეორე - სადა, შეულესავი, ორქანობა გადახურვით დაბურული და ფრონტონით აქცენტირებული. მარცხენა ზონის პირველი სართული აგურით ამოყვანილ თაღით არის მონიშნული. სავარაუდოდ აქ არსებული ფართო ღიობი ამოშენებულია და მის მაგივრად მომცრო ზომის სწორკუთხა კარია ჩასმული. ფართე, თითქმის მთელი პირველი სართულის კედლის სიბრტყის მომცველი თაღოვანი ღიობი გვაფიქრებინებს, რომ შესაძლებელია პირველი სართული სახელოსნოდ გამოიყენებოდა, მეორე, ხის ჭვირულ მოაჯირიანი, აწ უკვე შემინული, შეკიდულ აივნიანი სართული, კი საცხოვრებლად. ფასადის მეორე, მარჯვენა ზონა შეულესავია. დაუმუშავებელი ქვის კედლის სიბრტყე პირველ სართულზე უსახო, ერთსართულიანი მიშენებით არის დამახინჯებული, მეორე სართულზე კი ერთადერთი სწორკუთხა, მარტივი სარკმელია გაჭრილი. შენობა ნაგებია აბასთუმნისთვის სახასიათო ღია ფერის, დაუმუშავებელი ქვით. თლილი ქვის კვადრებით არის მონიშნული შენობის კუთხეები. შენობის გვერდითა ფასადები მოკლებულია ყოველგვარ დეკორს, უკანა, ზურგის ფასადი კი ნახევრად მიწაშია ჩასმული.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
გაუქმების კულტურა

**გაუქმების კულტურა** () — ოსტრაკიზმის თანამედროვე ფორმა, რა დროსაც ვინმეს რიყავენ საზოგადოებრივი ან პროფესიული წრეებიდან — ეს ხდება როგორც ონლაინ, ასევე სოციალური ქსელებში, ან პიროვნებებში. ოსტრაკიზმის ობიექტებს უწოდებენ „გაუქმებულებს“. გამოთქმა „გაუქმების კულტურა“ ძირითადად უარყოფითი მნიშვნელობით გამოირჩევა და ის ხშირად გამოიყენება დებატებში სიტყვის თავისუფლების და ცენზურის შესახებ. გაუქმების კულტურა მოიცავს ბოიკოტის ან გარიყვას და ეხება ინდივიდს (ხშირად ცნობილ პიროვნებას) ვინც ითვლება, რომ მოიქცა ან ისაუბრა საეჭვო ან სადაო ფორმით.

## ლიტერატურა 
* 
* 
* 
* 
* 

კატეგორია:ინტერნეტ კულტურა
კატეგორია:სოციალური გადახრა
აბასთუმნის საცხოვრებელი სახლი (ზ. ფალიაშვილის 7)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში.

რუსული „გ“-ს მოხაზულობის მქონე ორსართულიანი, საცხოვრებელი ფუნქციის მატარებელი შენობა ქვით არის ნაგები. ორი, ქუჩის და ეზოს ფასადი გალერეათა ერთიანი სისტემით არის გახსნილი. ღია, ხის გალერეების დიდი ნაწილი შემინულია, ნაწილი კი შეფიცრული. გალერეის დიდი ნაწილი ჭვირულ მოაჯირიანია და ბადისებრი წყობით შექმნილი სარტყელით არის წარმოდგენილი, ალაგ-ალაგ შემორჩენილია ჭვირული თაღებიც. საკმაოდ დიდი მოცულობის, ორი მხრიდან ორიარუსიანი გალერეების უწყვეტი სარტყელით მოცული შენობა ღირებულია, როგორც ერთ-ერთი მნიშვნელოვანი და მასშტაბური ობიექტი ურბანულ ქსოვილში, რომელიც განაპირობებს ფალიაშვილის ქუჩის ამ მონაკვეთის სახეს.

## იხილეთ აგრეთე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
პავლე განი

**პავლე განი** (დ. 1793 — გ. 1862) — რუსეთის იმპერიის სახელმწიფო მოხელე, წარმოშობით კურლანდიელი ბარონი, სარგებლობდა ნიკოლოზ I-ის დიდი ნდობით. 1837 წლის ზაფხულში გაგზავნეს საქართველოში. მან შეადგინა საქართველოს მმართველობის პროექტი რუსული ტრაფარეტის მიხედვით. 1840 წლის 10 აპრილს განი პროექტის საფუძველზე იმპერატორმა დაამტკიცა სარეფორმო დებულება, რომელიც 1841 წლის 1 იანვრიდან შევიდა ძალაში, თუმცა ადგილობრივ პირობებთან შეუსაბამობის გამო კრახი განიცადა. განის ადმინისტრაციული რეფორმა კავკასიაში ფეოდალური წყობილების და კოლონიური პოლიტიკის განმტკიცებას ემსახურებოდა.

## ლიტერატურა
კატეგორია:დაბადებული 1793
კატეგორია:გარდაცვლილი 1862
კატეგორია:რუსეთის იმპერიის სახელმწიფო მოღვაწეები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
აბასთუმნის საცხოვრებელი სახლი (ზ. ფალიაშვილის 6)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში.

გეგმით სწორკუთხა მოხაზულობის, ქვით ნაგებ შენობას სამი მხრიდან შუშაბანდები უვლის. მდინარისკენ მიმართული ვიწრო ფასადი მორთულია ჭვირული ორნამენტით გაფორმებული ხის აჟურული დეტალებით. თავისი დეკორაციულობით მკვეთრად გამოიყოფა დამოუკიდებელი ორქანობა სახურავიანი პორტალი, რომლის ფრონტონი მის ქვევით არსებულ ნახევარწრედ დასრულებულ მონაკვეთთან ერთად, მაქმანისებური გეომეტრიული სახის ნატიფი ორნამენტითაა გაფორმებული. პორტალის გვერდით არსებული სიბრტყე დამახინჯებულია გვიანდელი, ბეტონის ნალესობოთ. პორტალისავე არეშია განთავსებული ოთხსაფეხურიანი ქვის კიბე. მეორე შესასვლელი გვერდითი ფასადის შუშაბანდიდანაა. მის წინ ფიგურულ კონსოლებზე დაყრდნობილი ხის აჟურულდეტალებიანი წინფრაა გამართული. სახლის ერთადერთ, სარკმლებით გახსნილ ფასადზე ჩანს ქვის წყობის ხასიათი. აქ ძირითადად უხეშად დამუშავებული კვადრების რიგებია, მხოლოდ კუთხეები, სარკმელთა ზევით ვერტიკალურად დალაგებული და ცოკოლის ქვებია კარგად გათლილი და ერთმანეთზე საგულდაგულოდ მორგებული.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (ზ. ფალიაშვილის 5)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. 

საცხოვრებელი ფუნქციის მატარებელი ობიექტი ქვით არის ნაშენი და ორქანობა გადახურვით დაბურული. მართკუთხა შენობა ქუჩაზე ვიწრო ფასადით გამოდის და წახნაგოვანი შვერილი მოცულობით არის აქცენტრირებული, რომლის პირველ სართული ამოშენებულია, მეორეზე არსებული ხის, ღია აივანი სახეცვლილია: აივანი შემინულია, მოაჯირი კი ამოშენებული, თუმცა შემორჩენილია დეკორირებული ხის სვეტები. მთავარი ფასადი ხის დეკორატიულ ფრონტონით სრულდება, მაგრამ ამჟამად მას ლითონის ფირფიტა ფარავს. აღსანიშნავია მთავარი და აღმოსავლეთის ფასადების კუთხეზე არსებული ორიარუსიანი ხის აივანი. აივნის პირველი იარუსი შეფიცრულია და საკმაოდ სახეცვლილია, მეტად აქვს შენარჩუნებული ავთენტურობა მეორე იარუსს, რომელიც მართალია ასევე შეფიცრულია, მაგრამ აქ შემორჩენილია ჭვირული მოაჯირი, თხელი, ნაჭდევებიანი სვეტები, ულამაზესი, ჭვირულ დეკორიანი სამკუთხა თაღები და დეკორატიული კრონშტეინები. ეს უხვად გაფორმებული, მაღალი ოსტატობით შესრულებული, ასიმეტრიულად განთავსებული მოცულობა ძირითადი დეკორატიული ელემენტია არა მხოლოდ ამ, შელესილი და მარტივი ფასადისა, არამედ მთელი შენობისა, რაც მთავარ ფასადზე არსებული წახნაგოვანი აივნის სახეცვლითაც არის გამოწვეული.

## იხილეთ აგრეთვე
*ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (ზ. ფალიაშვილის 25)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. 

ერთსართულიანი, მწვანედ შეფერილი, საცხოვრებელი ფუნქციის მატარებელი სახლი ქვის დაბალ ცოკოლზეა შესმული და ხის მორებით ნაშენი. სწორკუთხა, წაგრძელებული გეგმარების მქონე შენობა სწორ, ლითონის ღობით შემოზღუდულ ეზოში დგას. მთავარი, ფალიაშვილის ქუჩაზე გამომავალი ფასადი ამოშენებულ-შელესილია, თავდაპირველ სახეზე აქ მხოლოდ ორქანობა გადახურვა და ხის ჭვირულ დეკორიანი ფრონტონი გვიქმნის შთაბეჭდილებას. შედარებით უკეთ არის გადარჩენილი გვერდითა, ეზოში გამომავალი ფასადის მარჯვენა, მაღალი ჭვირულ დეკორიანი ფრონტონით აქცენტრირებული მონაკვეთი, სადაც კედლის სიბრტყეს სამი, "ხის მაქმანით" გაფორმებული თაროთი მონიშნული სარკმელი ანაწევრებს. შენობის სარკმლის ისევე როგორც ფრონტონების დეკორიც რუსულ ტრადიციებთან ავლენს სიახლოვეს, რაც ფალიაშვილის ქუჩის ამ მონაკვეთში არსებულ შენობათა დეკორისთვის არის სახასიათო. ამ ფასადის მარცხენა მონაკვეთი მთავარი ფასადის მსგავსად ამოშენებულ-შელესილია და დაკარგული აქვს ავთენტურობა.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
ელეჩოსა-დე-ლოს-მონტესი

**ელეჩოსა-დე-ლოს-მონტესი** () — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ლა-სიბერიის  კომარკის შემადგენლობაში.  ფართობი — 	377 კმ². მოსახლეობა — 626 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* ელეჩოსა-დე-ლოს-მონტესის მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
აბასთუმნის საცხოვრებელი სახლი (ზ. ფალიაშვილის 23)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. თარიღდება XIX საუკუნით. 

სწორკუთხა, გეგმაში თითქმის ოთხკუთხა, სახლის საყრდენი კედლები აბასთუმნისთვის სახასიათო ფლეთილი ქვითაა ნაშენი და შუშაბანდებითა და აივნებითაა მოცული. მთავარი, ქუჩისკენ გამომავალი ფასადის სიბრტყე შელესილ-შეღებილია და დამოუკიდებელი ორქანობა გადახურვით, ხის, მხატვრულად დამუშავებული ფრონტონითა და შპილით არის აქცენტრირებული. ცენტრალური ზონა ხუთწახნაგოვანი, შვერილი აივნით არის დეკორირებული. დაბალ ქვის ცოკოლზე შესმული აივანი ჭვირულ მოაჯირიანი და თაღებიანია. ფრონტონი ორ ზონად არის გაყოფილი - ზედა სამკუთხა, ცხოველის გამოსახულებიან სიბრტყეს, ქვემოთ მაქმანისებრი ორნამენტიანი ცვლის. მაქმანისებრი ორნამენტი ძალზედ სახასიათოა აბასთუმანში არსებული ასეთი, საზაფხულო კოტეჯის ტიპის სახლებისთის, რაც რუსულ სამშენებლო ტრადიციებთან სიახლოვეს ავლენს. ეზოს ფასადს, რომელიც ასევე კარგად აღიქმება ქუჩიდან, მთელ სიგრძეზე ოდესღაც ღია გალერეა გასდევდა, ამჟამად გალერეა შემინულ-შეფიცრულია. ცენტრალური ზონა აქაც დეკორირებული ფრონტონით არის აქცენტრირებული.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
ჩირო იმობილე

**ჩირო იმობილე** (; დ. 20 თებერვალი, 1990, ტორე-ანუნციატა, იტალია) — იტალიელი ფეხბურთელი. იტალიური „ლაციოსა“ და იტალიის ეროვნული საფეხბურთო ნაკრების თავდამსხმელი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. ნათამაშები აქვს იტალიის 20 და 21 წლამდე ფეხბურთელთა ნაკრებებში.  2013–14, 2017–18 და 2019–20 წლების სეზონში გახდა იტალიის სერია ა-ს ბომბარდირი.

## რესურსები ინტერნეტში
* 

კატეგორია:დაბადებული 20 თებერვალი
კატეგორია:დაბადებული 1990
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:იუვენტუსის ფეხბურთელები
კატეგორია:რომას ფეხბურთელები
კატეგორია:სიენის ფეხბურთელები
კატეგორია:პესკარის ფეხბურთელები
კატეგორია:ჯენოას ფეხბურთელები
კატეგორია:ტორინოს ფეხბურთელები
კატეგორია:ლაციოს ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:დორტმუნდის ბორუსიას ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სევილიის ფეხბურთელები
კატეგორია:იტალიის ნაკრების ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ცოცხალი ადამიანები
საქართველო 2020 წლის ზაფხულის ოლიმპიურ თამაშებზე

**საქართველო**, ზაფხულის ოლიმპიურ თამაშებზე მეშვიდედ 2021 წელს, იაპონიის დედაქალაქ ტოკიოში იასპარეზა. თავდაპირველად ღონისძიებები 2020 წლის 24 ივლისიდან 9 აგვისტომდე პერიოდში უნდა ჩატარებულიყო, მაგრამ მსოფლიოში COVID-19-ის პანდემიის გამო 2020 წლის ოლიმპიური თამაშები 2021 წლის 23 ივლისიდან 8 აგვისტომდე მიმდინარეობდა.

## მონაწილეები
აქ მოცემულია მიმდინარე ოლიმპიურ თამაშებში მონაწილეთა რაოდენობა:

## მედალოსნები
## მძლეოსნობა
;ტექნიკური დისციპლინა

## კრივი
## ფარიკაობა
## ტანვარჯიში
### მხატვრული
## ძიუდო
;კაცები

;ქალები

## კარატე
## ტყვიის სროლა
## ცურვა 
## ჩოგბურთი
;კაცები

## ძალოსნობა
## ჭიდაობა
;თავისუფალი (კაცები)

;ბერძნულ-რომაული (კაცები)

## იხილეთ აგრეთვე
* საქართველო 2020 წლის ზაფხულის პარალიმპიურ თამაშებზე

## რესურსები ინტერნეტში
*ტოკიო-2020-ის ლიცენზიის მფლობელები

## სქოლიო
კატეგორია:ქვეყნები 2020 წლის ზაფხულის ოლიმპიურ თამაშებზე
2020
სოვეტსკოე-პლატო

250პქ|მინი|მარჯვნივ|სოვეტსკოე-პლატო
**სოვეტსკოე-პლატო** () — აღმოსავლეთი ანტარქტიდის ცენტრალური ნაწილის მყინვარული საფრის ყველაზე მაღალი ნაწილი. მოქცეულია სამხრეთის განედის 75–84° და აღმოსავლეთის გრძედის 25–105° შორის. სიგრძე დაახლოებით 2000 კმ, სიგანე დაახლოებით 450 კმ, სიმაღლე 3500–4000 მეტრი. მის ცენტრალურ ნაწილში მდებარეობს ყინულქვეშ მოქცეული გამბურცევის მთები. ყინულის სისქე 750–3800 მეტრია. სოვეტსკოე-პლატო ანტარქტიდის ყველაზე ცივი და ძალზე დაბალი ატმოსფერული წნევის (დაახლ. 600 მბარ) ადგილია; საშუალო წლიური ტემპერატურა −56°C უდრის. აღმოაჩინა 1957–1958 წლების საბჭოთა ანდარქტუდულმა ექსპედიციამ. 1957 წლიდანვე ამუშავდა საბჭოთა სამეცნიერო სადგური „ვოსტოკი“, სადაც 1983 წლის 21 ივლისს დაფიქსირდა დედამიწაზე ყველაზე დაბალი ტემპერატურა — –89,2°C. მყინვარულ კალაპოტზე ტემპერატურა ლღობის წერტილზეა ჩამოსული, რის გამოც წარმოიქმნება ყინულქვეშა ტბები, რომელთაგან უდიდესია ვოსტოკი.

## სქოლიო 
კატეგორია:ანტარქტიდის პლატოები
მატეო პესინა

**მატეო პესინა** (; დ. 21 აპრილი, 1997) — იტალიელი ფეხბურთელი. იტალიური „ატალანტასა“ და იტალიის ეროვნული საფეხბურთო ნაკრების ნახევარმცველი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი. ნათამაშები აქვს იტალიის 19, 20 და 21 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 21 აპრილი
კატეგორია:დაბადებული 1997
კატეგორია:იტალიელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ატალანტას ფეხბურთელები
კატეგორია:მილანის ფეხბურთელები
კატეგორია:ევროპის ჩემპიონები ფეხბურთში
კატეგორია:იტალიის ნაკრების ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:სერია C-ს ფეხბურთელები
კატეგორია:ცოცხალი ადამიანები
ფრანჩესკო აჩერბი

**ფრანჩესკო აჩერბი** (; დ. 10 თებერვალი, 1988) — იტალიელი ფეხბურთელი. მილანის „ინტერისა“ და იტალიის ეროვნული საფეხბურთო ნაკრების ცენტრალური მცველი. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი.

## სანაკრებო სტატისტიკა
## მიღწევები
### საკლუბო
;  ლაციო
* იტალიის თასი: 2018–19
* იტალიის სუპერთასი: 2019

;  ინტერი მილანი
* სერია A: 2023–24
* იტალიის თასი: 2022–23
* იტალიის სუპერთასი: 2022, 2023
* უეფა-ს ჩემპიონთა ლიგის ფინალისტი: 2022–23

### სანაკრებო
;  იტალია 
* ევროპის ჩემპიონატი: 2020
* ერთა ლიგა მესამე ადგილი: 2020–21, 2022–23

## რესურსები ინტერნეტში
* 

კატეგორია:დაბადებული 10 თებერვალი
კატეგორია:დაბადებული 1988
კატეგორია:იტალიელი ფეხბურთელები
კატეგორია:ლაციოს ფეხბურთელები
კატეგორია:მილანის ფეხბურთელები
კატეგორია:მილანის ინტერის ფეხბურთელები
კატეგორია:რეჯინას ფეხბურთელები
კატეგორია:სასუოლოს ფეხბურთელები
კატეგორია:ჯენოას ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:იტალიის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ცოცხალი ადამიანები
აბასთუმნის საცხოვრებელი სახლი (ზ. ფალიაშვილის 15)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. მობინადრეთა გადმოცემით სახლი 1886 წელს აუგიათ.

ეზოს სიღრმეში, მთის ძირში განლაგებული გრძივი შენობა ეზოს მხრიდან სამსართულიანია, უკანა მთასთან მომიჯნავე მხარე კი ორსართულიანია. ეზოს სიღრმეში გაწოლილი შენობა მკაფიოდ იკითხება ქუჩიდან და დომინირებს კიდეც ფალიაშვილის ქუჩის განაშენიანებაში. სახლის ძირითადი კედლები აბასთუმნისთვის სახასიათო ქვითაა ნაგები. ფასადის ორ, მეორე და მესამე სართულს თითქმის მთელ სიგრძეზე გასდევს აწ უკვე შემინული, ნაწილობრივ კი შეფიცრული გალერეა. მიუხედავად ამისა შემორჩენილია გალერეის ჭვირული დეკორი. ფასადის ცნტრი აქცენტირებულია რიზალიტით, რომელიც დასრულებულია ხის, მაღალი დეკორირებული ფრონტონით. სახლს მარჯვენა ნაწილში მიდგმული აქვს ახალი ხის კიბე. სახლის უკანა, ზურგის მხარეს მეტად აქვს დაკარგული ავთენტურობა, რასაც ძირითადი საშენი მასალის ახალი სამშენებლი მასალით ჩანაცვლებით არის განპირობებული. ქვით ნაშენ კედლებში გაჭრილი, ოდესღაც ღია გალერეაზე გახსნილი ღიობები სქელი არაპროფილირებული, მარტივი საპირეებით არის მოჩარჩოეული. სახლის სქელი მკვიდრად ნაშენი კედლები მის სიმყარეს განპირობებს, თუმცა საკმაოდ სავალალო მდგომარეობაშია სახლის მარცხენა ნაწილი, რომელის მოსახლეთა გადმოცემით მიტოვებულია.

## იხილეთ აგრეთვე
*ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
აბასთუმნის საცხოვრებელი სახლი (შოთა რუსთაველის 78)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია 
XIX-XX საუკუნეების მიჯნაზე. 

სახლი დგას რუსთაველის ქუჩის გასწვრივ არსებულ შენობებს შორის, რომლებიც გარკვეული ინტერვალითაა ერთმანეთისაგან დაშორებული. საცხოვრებელი სახლი ნაგებია ფლეთილი, ზედაპირმოსწორებული რუხი ფერის ქვით, კუთხეებში და ღიობების გარშემო თლილი ქვაა მოხმარებული. ქუჩის მხარეს ნაგებობა გამოდის სამწახნაგა შელესილი და შეთეთრებული ფასადით და მის გვერდზე არსებული შემინული, აჟურულმოაჯირიანი აივნით, რომელიც თავდაპირველად გახსნილი უნდა ყოფილიყო. ფასადის თითოეულ წახნაგზე სწორკუთხა ღიობებია გაჭრილი — ცენტრში შესასვლელი და გვერდებზე — ფანჯრები. კარის წინ კიბის რამდენიმე საფეხურია განთავსებული. ქუჩიდანვეა მოწყობილი შუშაბანდში შესასვლელი. შენობის ჩრდილოეთით მიმართული გვერდითი კედელი აბსოლუტურად ყრუ შეულესავ სიბრტყეს წარმოადგენდა, რომელიც დღეისათვის გვიანდელი გაჭრილი კარის და ფანჯრის ღიობებითაა დანაწევრებული. სამხრეთით არსებული გვერდითი კედელი სწორკუთხა ღიობებითაა გახსნილი. ამ კედელზე, ქუჩის მხარის საპირისპირო კედელზე მიდგმულია მცირ ზომის ხის ტამბური-აივანი თავისი დამოუკიდებელი შესასვლელით.

## იხილეთ აგრეთვე
*ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
ბრიან კრისტანტე

**ბრიან კრისტანტე** (; დ. 3 მარტი, 1995, სან-ვიტო-ალ-ტალიამენტო, პორდენონე, ფრიული-ვენეცია-ჯულია იტალია) — იტალიელი ფეხბურთელი. იტალიური „რომასა“ და იტალიის ეროვნული საფეხბურთო ნაკრების ნახევარმცველი. 

## სანაკრებო კარიერა
ნათამაშები აქვს იტალიის 16, 17, 18, 19, 20 და 21-წლამდე ფეხბურთელთა ნაკრებებში. 2021 წელს იტალიის ნაკრებთან ერთად მოიგო ევროპის საფეხბურთო ჩემპიონატი.

## სანაკრებო სტატისტიკა
## რესურსები ინტერნეტში
* 

კატეგორია:დაბადებული 3 მარტი
კატეგორია:დაბადებული 1995
კატეგორია:იტალიელი ფეხბურთელები
კატეგორია:მილანის ფეხბურთელები
კატეგორია:რომას ფეხბურთელები
კატეგორია:სერია A-ს ფეხბურთელები
კატეგორია:ევროპის ჩემპიონები ფეხბურთში
კატეგორია:იტალიის ნაკრების ფეხბურთელები
კატეგორია:უეფა-ს კონფერენს ლიგის გამარჯვებული მოთამაშეები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
იგერა-დე-ლიერენა

**იგერა-დე-ლიერენა** () — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის კამპინია-სურის კომარკის შემადგენლობაში.  ფართობი — 113 კმ². მოსახლეობა — 337 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* იგერა-დე-ლიერენის მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
ლუდვიგ III (ბავარია)

**ლუდვიგ III** (), სრული სახელია **ლუდვიგ ლუიტპოლდ იოზეფ მარია ალოის ალფრედ ბავარიელი** (; დ. 7 იანვარი, 1845, მიუნხენი, ბავარია, გერმანია ― გ. 18 ოქტომბერი, 1921, შარვარი, უნგრეთი) ― ვიტელსბახების დინასტიის წარმომადგენელი. ბავარიის უკანასკნელი მეფე 1913-1918 წლებში. გამეფებამდე გაიარა სამხედრო სამსახური და იბრძოდა ავსტრო-პრუსო-იტალიურ ომშიც. 1912-1913 წლებში იყო თავისი ბიძაშვილის, მეფე ოტოს რეგენტი, რომლის გარდაცვალების შემდეგაც გამეფდა თავად. პირველ მსოფლიო ომში დამარცხების შემდეგ გერმანიაში მონარქია გაუქმდა, რის გამოც იგი იძულებული გახდა ტახტიდან გადამდგარიყო და ემიგრაციაში წასულიყო. 

## ადრეული ცხოვრება 
## ქორწინება და შვილები 
## ბავარიის რეგენტი 
## ბავარიის მეფე 
## დამხობა და ემიგრაცია 
## წინაპრები 

## ლიტერატურა 
* Ludwig III. von Bayern, 1845–1921, Ein König auf der Suche nach seinem Volk, by Alfons Beckenbauer (Regensburg: Friedrich Pustet, 1987). The standard modern biography.
* Ludwig, Prinz von Bayern, Ein Lebens und Charakterbild, by Hans Reidelbach (München: Eduard Pohls, 1905). Particularly good for Ludwig's early life.
* Von der Umsturznacht bis zur Totenbahre: Die letzte Leidenszeit König Ludwigs III., by Arthur Achleitner (Dillingen: Veduka, 1922). A detailed work about the last three years of Ludwig's life.
* Ludwig III. König von Bayern: Skizzen aus seiner Lebensgeschichte, by Hubert Glaser (Prien: Verkerhrsverband Chiemsee, 1995). An illustrated catalogue of an exhibition held in Wildenwart in 1995.

კატეგორია:დაბადებული 7 იანვარი
კატეგორია:დაბადებული 1845
კატეგორია:გარდაცვლილი 18 ოქტომბერი
კატეგორია:გარდაცვლილი 1921
კატეგორია:ვიტელსბახები
კატეგორია:ბავარიის მეფეები
კატეგორია:დამხობილი მონარქები
კატეგორია:ფელდმარშალები
კატეგორია:წმინდა ანდრია პირველწოდებულის ორდენის კავალრები
პრავინდ ჯაგნოტი

**პრავინდ კუმარ ჯაგნოტი** (დ. 25 დეკემბერი, 1961) — მავრიკელი პოლიტიკოსი. მავრიკის პრემიერ-მინისტრი 2017 წლის 23 იანვრიდან. 2009 წლიდან არის ეროვნული ასამბლეის წევრი. 2003-2005 წლებში ჯაგნოტი იყო პრემიერ-მინისტრის მოადგილე. 2010-2011 წლებში – ვიცე-პრემიერი. 2014 წლის სექტემბრიდან დეკემბრამდე იყო ოპოზიციის ლიდერი. 2014-2015 წლებში იკავებდა ტექნოლოგიის, კომუნიკაციისა და ინოვაციის მინისტრის თანამდებობას. 2003-2005 და 2009-2011 წლებში იკავებდა ფინანსთა მინისტრის თანამდებობას. პოსტს კვლავ იკავებს 2016 წლიდან.

## რესურსები ინტერნეტში
* ენციკლოპედია „ბრიტანიკა“

კატეგორია:მავრიკის პრემიერ-მინისტრები
კატეგორია:ცოცხალი ადამიანები
უნაი სიმონი

**უნაი სიმონი** (დ. 11 ივნისი, 1997) — ესპანელი ფეხბურთელი. ბილბაოს „ატლეტიკისა“ და ესპანეთის ეროვნული საფეხბურთო ნაკრების მეკარე. ნათამაშები აქვს ესპანეთის 16, 18, 19, 21 და 23 წლამდე ფეხბურთელთა ნაკრებებში.

## რესურსები ინტერნეტში
* 

კატეგორია:დაბადებული 11 ივნისი
კატეგორია:დაბადებული 1997
კატეგორია:ესპანელი ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ბილბაოს ატლეტიკის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
აბასთუმნის საცხოვრებელი სახლი (ლ. ასათიანის 47)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. ორსართულიანი შენობა XIX საუკუნის ბოლოსაა აგებული. 

წაგრძელებული, მართკუთხა ფორმის შენობა სიღრმეშია შეწეული და ქუჩაზე ვიწრო ფასადით გამოდის. თავად ფასადი ორივე სართულზე ხის გალერეა-შუშაბანდების სისტემით იხსნება ქუჩისკენ. პირველი სართულის გალერეიდან თითქმის არაფერი აღარ არის შემორჩენილი, მასზე მიშენებაა. მეორე სართულის გალერეის ხის ჭვირული მოაჯირი და დეკორატიული ელემენტები ადგილზეა, თუმცა გალერეა შემინულია. ეზოს ფასადი, რომელშიც გვერდით არსებულ სახლთან ერთად გადის ასევე ორსართულიანია, გალერეებითა და შუშაბანდებით დიდი ნაწილი შემინულ შეფიცრულია. გალერეის შემორჩენილი ჭვირულის დეკორი ფასადის ანალოგიურია. ამ მხრიდან სახლს მიდგმული აქვს ხის კიბე. ზურგის ფასადი მოკლებულია ყოველგვარ დეკორს. აქ ჩანს აბასთუმნისთვის სახასიათო ქვის კვადრები, რომლითაც ნაგებია სახლები. თავად სახლის მხატვრული ღირებულება არც თუ ისე მაღალია, არც გეგმარებითი სტრუქტურაა მარტივი. სწორკუთხა წაგრძელებული მართკუთხედი, დეკორატიული ელემენტი რომლითაც გაფორმებულია ხის გალერეები მშრალია, მიუხედავად ამისა სახლს შენაჩუნებული აქვს ავთენტურობა. მნიშვნელოვანია მის გვერდზე არსებული სახლის კონტექსტიც, რომელსაც ცალი კედლით ებჯინება კიდეც იგი, ერთგვარ ფონს უქმნის და თითქოს ზუსტად მის წარმოსაჩენად არის ის ასე მშრალად, მშვიდად დეკორირებული პროპორციით უპრეტენზიო და ქუჩის ხაზიდან უკან ჩაჩოჩებული.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
არიელ ანრი

**არიელ ანრი** (; დ. 6 ნოემბერი, 1949) — ჰაიტელი პოლიტიკოსი და ნეიროქირურგი. ქვეყნის პრემიერ-მინისტრი და პრეზიდენტის მოვალეობის შემსრულებელი 2021 წლის 20 ივლისიდან.

## ბიოგრაფია
არიელ ანრი დაიბადა 1949 წლის 6 ნოემბერს, დაამთავრა მონპელიეს ფრანგული უნივერსიტეტი, რის შემდეგაც მუშაობა დაიწყო ნეიროქირურგად.

2015 წლის იანვრიდან სექტემბრამდე ევანზ პოლის მთავრობაში ეკავა შინაგან საქმეთა მინისტრის თანამდებობა, ხოლო 2016 წლის თებერვლამდე იმავე მთავრობის სოციალურ საქმეთა და შრომის მინისტრია.

2021 წლის 5 ივლისს პრეზიდენტმა ჟოვენელ მოიზმა დანიშნა პრემიერ-მინისტრად და მისი კანდიდატურა პარლამენტს წარუდგინა დასამტკიცებლად. მაგრამ ორი დღის შემდეგ პრეზიდენტი მოკლეს, რამაც ჩაშალა არიელ ანრის კანდიდატურის დამტკიცება პარლამენტში. იმ პერიოდში მოქმედმა პრემიერ-მინისტრმა კლოდ ჟოზეფმა სამხედროების დახმარებით ჩაიბარა პრეზიდენტის თანამდებობა და აშშ-ის მთავრობამ იგი კანონიერ პრემიერ-მინისტრად აღიარა. 2021 წლის 19 ივლისს ჟოზეფმა გამოაცხადა, რომ იგი გადადგება პრემიერ-მინისტრის თანამდებობიდან ანრის სასარგებლოდ. ანრი პრემიერად დანიშნეს 20 ივლისს.

## სქოლიო
კატეგორია:ჰაიტის პრემიერ-მინისტრები
კატეგორია:ჰაიტის პრეზიდენტები
კატეგორია:ცოცხალი ადამიანები
აბასთუმნის საცხოვრებელი სახლი (შოთა რუსთაველის 15)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. 

საერთო განაშენიანებიდან განცალკევებული და მთის ციცაბო კალთას მომიჯნავე, მართკუთხა, წაგრძელებული გეგმარების მქონე შენობა გრძელი ფასადით გამოდის ქუჩაზე და ოდნავ დიაგონალურად არის განთავსებული. ყოველივე ზემოთ თქმული კი შენობის იდეალურად აღქმის საშუალებას იძლევა. კურორტ აბასთუმნის მთავარ, რუსთაველის ქუჩაზე გამომავალი ფასადი ხის ღია, აწ უკვე შემინული გალერეებით არის მოცული. ამჟამად უკვე შუშაბანდში მოქცეული კედლის სიბრტყე შელესილ-შეღებილია, პირველ სართულზე ორი ფართო თაღოვანი ღიობით დანაწევრებული. პირველი სართულის გალერეის ხის დეტალებიდან თითქმის აღარაფერია შემორჩენილი, მეორე სართულის გალერეა, კი ავთენტური, ჭვირული მოაჯირით არის წარმოდგენილი. აღმოსავლეთის ფასადი შელესილ-შეღებილია. დეკორატიული წყობით არის მონიშნული შენობის კუთხეები. მეორე სართულზე ხის შეკიდული აივანია, აივანი შემინულია. შეცვლილია ხის დეტალები, ფიზიკური მდგომარეობის გამო აივანს ლითონის ხიმინჯები იჭერს. დასავლეთის ფასადი ყრუა, შეულესავი. მის ერთადერთ დეკორატიულ ელემენტს ფლეთილი ქვის წყობა წარმოადგენს. უშუალოდ მთასთან მომიჯნავე ფასადი ხის გალერეებიანია. რამდენიმე წლის წინ მომხდარმა ხანძარმა თითქმის მთლიანად შეიწირა ხის ღირებული დეტალები.

## იხილდთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
სანთელას ციხე

**სანთელას ციხე** — არქიტექტურული ძეგლი საჩხერის მუნიციპალიტეტის სოფელ ნიგვზარაში. 

ციხე აგებულია გვიან შუა საუკუნეებში, რომელიც წარმოადგენდა სათვალთვალო კოშკს. ციხე პირველი სართულის დონემდე დაინგრა 1991 წლის რაჭის მიწისძვრის დროს. იგი აკონტროლებდა ქართლიდან იმერეთში გადასასვლელ გზას, ქართლის მეფე სიმონ I იმერეთში ლაშქრობის პერიოდში სოფელ კორბოულის გავლით გადავიდა.

## რესურსები ინტერნეტში
*

კატეგორია:საჩხერის მუნიციპალიტეტის ციხესიმაგრეები
სახე (ჯგუფი)

**სახე**  – ქართული მუსიკალური პოპ-ბენდი, რომელიც თბილისში 1997 წელს დათო ფორჩხიძემ, დათო ხუჯაძესთან და გოგა ხაჩიძესთან ერთად შექმნა. ჯგუფის პროდიუსერი შალვა რამიშვილი გახლდათ.

ჯგუფის ჰიტები 1997-2000 წლებშია დაწერილი და არანჟირებულია დათო ფორჩხიძის მიერ, ესენია: „თოვლი მოსულა”, „შენ რა სექსი ხარ”, „რომ შემეძლოს მე“, „ამაღამ”, „როგორ მინდა მოგეფერო”, „ახლა შენი დროა” , „მაღლა ხელები”, „წვიმად გადავიქეცი“ „Poetry ‘N’ Motion”-თან ერთად. მალევე გაკეთდა ამ ჰიტების რიმეიქები. სახეს გამოუჩნდნენ მიმდევრები, შეიქმნა სხვადასხვა ჯგუფები  და პოპ კულტურის ნამდვილ პიონერებად იქცნენ. „სახემ” ქართულ პოპ მუსიკაში გადატრიალება მოახდინა. ეს იყო პირველი და ყველაზე პოპულარული ბოიბენდი, რომელმაც შეცვალა ქართველი მსმენელის მენტალიტეტი, დაამკვიდრა შესრულების ახალი, პოპ მანერა და არანჟირება.

გამოშვებული აქვთ ალბომი – „ძალიან მაგარი კასეტა“ და სინგლი „შენ რა სექსი ხარ“.

2015 წლამდე ჯგუფი ერთად ფატქობრივად აღარ გამოჩენილა და „სახე“-ს წევრებმა კარიერა სხვადასხვა სფეროში განაგრძეს, თუმცა, 2015 წელს დათო ხუჯაძე და დათო ფორჩხიძე ისევ დაუბრუნდნენ დიდ სცენას ჯგუფის სახელით და „ჰით ბათუმი 2015“ -ზე გამოჩნდენ.

2017 წელს  20 წლის იუბილეზე, ჯგუფს ფილარმონიის დიდი საკონცერტო დარბაზის წინ ვარსკვლავი გაუხსნეს. სახემ მაყურებელს კონცერტი შესთავაზა, სადაც ჯგუფს კვლავ წარმოადგენდა ორი წევრი - დათო ხუჯაძე და დათო ფორჩხიძე, ხოლო გოგა ხაჩიძის ნაცვლად მესამე წევრი კახაბერ ცისკარიძე იყო. კონცერტმა ანშლაგით ჩაიარა, იუბილეს აღსანიშნად თბილისში ჩამოვიდა  და კონცერტში მონაწილეობა მიიღო  ჯგუფმა „Poetry’N’Motion“, რომელიც „სახესთან“ ერთად ასრულებდა სიმღერას „წვიმად გადავიქეცი“.

ამავე წელს ჯგუფმა მასშტაბური ტურნე მოაწყო.

ახალმა პროექტმა „Poetry’N’Motion“-თან ერთად ჩაწერა სიმღერა „ჩემო თბილის ქალაქო”, გადაიღეს ვიდეორგოლიც, რომელმაც დიდი პოპულარობა მოიპოვა.

2018 წლის აგვისტოში გამართეს ყველაზე მასშტაბური სოლოკონცერტი „ბლექ სი არენაზე“.

## რესურსები ინტერნეტში 
https://fortuna.ge/ardaidardo/singer/sakhe?post=about

კატეგორია:ქართული მუსიკალური ჯგუფები
მიკელ ოიარსაბალი

**მიკელ ოიარსაბალი** (; დ. 21 აპრილი, 1997, ეიბარი, გიპუსკოა, ბასკეთი, ესპანეთი) — ესპანელი ფეხბურთელი. ესპანური „რეალ სოსიედადისა“ და ესპანეთის ეროვნული საფეხბურთო ნაკრების თავდამსხმელი. 

## სანაკრებო კარიერა
ნათამაშები აქვს ესპანეთის 18, 19, 21 და 23-წლამდე ფეხბურთელთა ნაკრებებში. ესპანეთის ეროვნულ ნაკრებში მისი დებიუტი 2016 წელს შედგა, ეროვნული ნაკრების შემადგენლობაში ორ ევროპის ჩემპიონატზე იასპარეზა. ნაკრებთან ერთად 2024 წლის ევროპის ჩემპიონის წოდება მოიპოვა, რომლის ფინალშიც გადამწყვეტი გოლი გაიტანა.

## სანაკრებო სტატისტიკა
## მიღწევები
### საკლუბო
;  რეალ სოსიედადი
* ესპანეთის თასი: 2019–20

### სანაკრებო
;  ესპანეთი 21
* უეფა-ს ევროპის 21-წლამდელთა ჩემპიონატი: 2019

;  ესპანეთი
* ერთა ლიგა: 2024–25
* ევროპის ჩემპიონატი: 2024

### ინდივიდუალური
* ლა ლიგის თვის საუკეთესო მოთამაშე: 2020 წლის ოქტომბერი

## რესურსები ინტერნეტში
*
* მიკელ ოიარსაბალი — National-Football-Teams.com
* 

## სქოლიო
კატეგორია:დაბადებული 21 აპრილი
კატეგორია:დაბადებული 1997
კატეგორია:ესპანელი ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ესპანეთის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:რეალ სოსიედადის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
კატეგორია:ევროპის ჩემპიონები ფეხბურთში
კატეგორია:2020 წლის ზაფხულის ოლიმპიური თამაშების მედალოსნები
გორან პანდევი

**გორან პანდევი** (; დ. 27 ივლისი, 1983) — ჩრდილოეთმაკედონიელი ფეხბურთელი. თამაშობს თავდამსხმელის პოზიციაზე.

მან კარიერის ყველაზე ტიტულოვანი მონაკვეთი მილანის „ინტერში“ გაატარა. პანდევმა გუნდის რიგებში მოიგო იტალიის სერია ა, იტალიის საფეხბურთო თასი, იტალიის საფეხბურთო სუპერთასი, უეფა-ს ჩემპიონთა ლიგა და ფიფა-ს მსოფლიო საკლუბო ჩემპიონატი. ის იყო გუნდის წევრი 2010 წელს, მაშინ როდესაც „ნერაძურიმ“ ტრებლი მოიგო. პანდევი არის ჩრდილოეთმაკედონიის ნაკრების ყველა დროის საუკეთესო ბომბარდირი. ის იყო ნაკრების კაპიტანი 2020 წლის ევროპის საფეხბურთო ჩემპიონატზე რის შემდეგაც სანაკრებო კარიერა დაასრულა. 

## რესურსები ინტერნეტში
* 

კატეგორია:დაბადებული 27 ივლისი
კატეგორია:დაბადებული 1983
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:მილანის ინტერის ფეხბურთელები
კატეგორია:ნაპოლის ფეხბურთელები
კატეგორია:ლაციოს ფეხბურთელები
კატეგორია:ჯენოას ფეხბურთელები
კატეგორია:გალათასარაის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
გოლოვნინის ვულკანი

**გოლოვნინის ვულკანი** () — მოქმედი ვულკანი რუსეთში, კუნძულ კუნაშირის სამხრეთ ნაწილში. კურილის კუნძულების ყველაზე სამხრეთით მდებარე ვულკანი. სიმაღლე 535 მ. წარმოადგენს ბრტყელ ფარს, რომლის მწვერვალზეა დაახლოებით 5 კმ დიამეტრის მქონე კალდერა. შემოსაზღვრულია ძველი კალდერული ზვინულის ნარჩენებით. კალდერის ფსკერზეა ტბა გორიაჩეე, 4 მცირე განცალკევებული ექსტრუზიული გუმბათი და 2 აფეთქების კრატერი, რომელთაგან ერთ-ერთშია ტბა კიპიაშეე, რომლის ნაპირებზე და ფსკერზეა სოლფატარი. არის თერმული ველები. უკანასკნელად ამოიფრქვა 1848 წელს. სახელი ეწოდა რუსი ზღვაოსნის ვასილი გოლოვნინის პატივსაცემად.

## სქოლიო
კატეგორია:რუსეთის ვულკანები
რომანოვების სასახლე

**რომანოვების სასახლე** — არქიტექტურული ძეგლი ადიგენის მუნიციპალიტეტის დაბა აბასთუმანში. 

რუსეთის იმპერატორ ალექსანდრე III რომანოვის ძის უფლისწულ გიორგის (1871-1899 წწ.) სამი სასახლე კურორტ აბასთუმანში XIX საუკუნის მიწურულში აშენდა. სამივე სასახლე მდინარე ოძრხის ნაპირას, კურორტ აბასთუმნის ზედა ნაწილში, ფალიაშვილის ქუჩის ბოლოში მდებარეობს. ორი ხის, ერთი ქვის სასახლე და მათი დამხმარე ნაგებობები რომანოვების სასახლეთა ერთიან კომპლექსს ქმნიან. სასახლეთაგან ხის ორსართულიანი სასახლე უფლისწულის მუდმივი საცხოვრებელი უნდა ყოფილიყო. აქ ესვენა მისი ნეშთი გარდაცვალების შემდეგ. ეს სასახლეა აღბეჭდილი საარქივო ფოტოებზეც. ბიბლიოგრაფიული წყაროებიც მეტ ცნობას სწორედ ამ ნაგებობაზე იძლევა. 

რომანოვების სასახლე საბჭოთა დროს სამივე სასახლეში სანატორიუმი „მესხეთი“ იყო მოთავსებული. დღეს უფლისწულის სასახლეში დედათა მონასტერია განთავსებული. საარქივო ფოტოები მოწმობენ, რომ თავდაპირველად უფლისწულის ხის სასახლე ერთსართულიანი აუგიათ. მოგვიანებით, უფლისწულისვე სიცოცხლეში ნაგებობას მეორე სართული დააშენეს. ეს 1895 წლის ახლო ხანებში უნდა მომხდარიყო. სასახლემ უფლისწულის გარდაცვალებისა და რომანოვების საქართველოდან წასვლის შემდეგ მრავალი ცვლილება განიცადა, მაგრამ გადარჩენილი ნაწილი სავსებით ინარჩუნებს თავდაპირველ სახეს. ნაგებობა, რომელიც ერთიან კომპოზიციაში ევროპული, რუსულ-ხალხური და ადგილობრივი არქიტექტურის ნიშნებს აერთიანებს, ევროპული ნეორომანტიზმის გამოხმაურებად გვესახება. აღსანიშნავია ინტერიერის მორთულობა, რომელიც უფლისწულის თანადროულია. ყურადრებას იპყრობს კედლების ხის მოპირკეთება, კარნიზების სპეციფიკური ჩაღრმავებული დამუშავება, ბუხრების მორთულობა და რკინის აჟურულმოაჯირიანი ორი ხვეული კიბე. სასახლეები სასახლის ნაპირზე. იარეთ სასახლის ნაპირზე. სად ცხოვრობდნენ რომანოვები სასახლის ტერიტორიაზე მხატვრულ-არქიტექტურული ღირებულებით გამოირჩევა ქვის აუზი და წყარო. სასახლის ეზოში, დღევანდელი მონასტრის ტერიტორიაზე მდებარეობს წმინდა პანტელეიმონ მკურნალის ეკლესია, რომელიც ადგილობრივი ძველი ქვების გამოყენებით აშენდა და რომლის მშენებლობაც 2005 წელს დასრულდა (არქიტექტორი ლევან მიქუჭაძე). დღეს ამ შენობაში დედათა მონასტერი ფუნქციონირებს.

## იხილეთ აგრეთვე
* ადიგენის მუნიციპალიტეტის ძეგლების სია

## რესურსები ინტერნეტში
კატეგორია:ადიგენის მუნიციპალიტეტის არქიტექტურული ძეგლები
ემსის დეპეშა

**ემსის დეპეშა** — ბისმარკის მიერ განზრახ დამახინჯებული პროვოკაციული დეპეშა, რომელიც საფრანგეთ-პრუსიის ომის საბაბი გახდა. დეპეშაში მოყვანილი იყო პრუსიის მეფე ვილჰელმ I-სა და საფრანგეთის ელჩის ვ. ბენედეტის საუბრის ტექსტი, რომელიც ეხებოდა ესპანეთის ტახტის მემკვიდრეობის საკითხს. დეპეშა 1870 წლის 13 ივლისს ემისადნ ტელეგრაფით გადაეცა ბისმარკს ბერლინში. მან ტექსტი თვითნებურად შეამოკლა, საფრანგეთისთვის შეურაცხმყოფელი ელფერი მისცა და დააბეჭვდინა პრესაში, რის შედეგადაც 1870 წლის 19 ივლისს საფრანგეთმა პრუსიას ომი გამოუცხადა.

## ლიტერატურა
კატეგორია:საერთაშორისო ურთიერთობების ისტორია
კატეგორია:1870
კატეგორია:გერმანიის ისტორია
კატეგორია:საფრანგეთის ისტორია
ფერია (ბადახოსი)

**ფერია** () — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის საფრა-რიო-ბოდიონის კომარკის შემადგენლობაში.  ფართობი — 73,7 კმ². მოსახლეობა — 1115 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* ფერიის მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
პაუ ტორესი

**პაუ ფრანცისკო ტორესი**(დ. 16 იანვარი, 1997) — ესპანელი ფეხბურთელი. ესპანური „ვილიარეალისა“ და ესპანეთის ეროვნული საფეხბურთო ნაკრების წევრი. თამაშობს ცენტრალური მცველის პოზიციაზე.

## რესურსები ინტერნეტში
* 

კატეგორია:დაბადებული 16 იანვარი
კატეგორია:დაბადებული 1997
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ვილიარეალის ფეხბურთელები
კატეგორია:ესპანელი ფეხბურთელები
კატეგორია:მალაგის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ალმაისურის ნამოსახლარი

**ალმაისური** — არქეოლოგიური ძეგლი ადიგენის მუნიციპალიტეტის დაბა აბასთუმანში, მდინარე კურცხანისა და ოცხეს შესართავთან. ნასოფლარი კონუსისებურად წაგრძელებულ ფერდზეა განთავსებული, რომელიც ერთი მხრიდან მდინარე მამლის წყლის ხეობით ისაზღვრება, ხოლო მეორე მხრიდან მდინარე კურცხანის ხეობით. ნასოფლარის ტერიტორიაზე ფიქსირდება სხვადასხვა ზომისა და ფორმის ნაგებობის ნაშთები. ყველა მათგანი აგებულია მშრალი წყობით. გამოყენებულია კლდის ფლეთილი დაუმუშავებელი ქვები და ხშირ შემთხვევაში ქვის მოზრდილი ლოდები. ნასოფლარი ტერასულადაა განლაგებული. ტერასის კედლები ასევე ნატეხი ქვებითაა ამოყვანილი. ზოგიერთ ადგილას ნაგებობების შემორჩენილი კედლის სიმაღლე 2 მეტრამდე აღწევს. შემორჩენილი კედლების სისქე 60 სანტიმეტრიდან 1 მეტრამდე მერყეობს. დაუმუშავებელი ქვები ერთმანეთზე მჭიდროდაა მორგებული. ნასოფლარის ტერიტორიაზე ეკლესიის ნაშთები არ ფიქსირდება. ნასოფლარზე რამდენიმე ადგილას დაფიქსირდა კერამიკის ფრაგმენტები. მეტყევეების გადმოცემით ამ ადგილს "ნაქალაქარის" სახელწოდებით მოიხსენიებენ. აქ მდებარეობს ხე ტყის დამამუშავებელი პუნქტი ალმაისურის უბანი.

## რესურსები ინტერნეტში
კატეგორია:ადიგენის მუნიციპალიტეტის არქეოლოგიური ძეგლები
ზურაბ წერეთელი (სახლთუხუცესი)

**ზურაბ ქაიხოსროს ძე წერეთელი** (დ. 1747 — გ. ) — იმერეთის სამეფოს დიდგვაროვანი, წერეთელთა საგვარეულო სახლის უფროსი, იმერეთის მეფეების, სოლომონ I-სა და სოლომონ II-ის პირველი ვეზირი და სახლთუხუცესი, რუსეთის იმპერიის გენერალ-მაიორი.

## ბიოგრაფია
1784 წლის აგვისტოს მიწურულს დავით II-მ კათალიკოს მაქსიმე II-სა და მდივანბეგ დავით კვინიხიძესთან ერთად გაგზავნა ელჩად სანქტ-პეტერბურგში. დიდი როლი შეასრულა დასავლეთ საქართველოს სამეფო-სამთავროების რუსეთის იმპერიაში შესვლაში. აქტიურად მონაწილეობდა 1810 წელს იმერეთის აჯანყების ჩაქრობაში და სოლომონ II-ის იმერეთიდან განდევნაში. ამისთვის რუსეთის იმპერიის მთავრობამ ის იმერეთის მმართველობის წევრად დანიშნა, 1811 წელს კი უბოძა წმინდა ანას ორდენი, გენერალ-მაიორის ჩინი და ჯამაგირი. 1819-1820 წლების იმერეთის აჯანყების შესახებ ცნობებს აწვდიდა გორის ოლქის უფროსს. ამავდროულად ცდილობდა აჯანყების გამოყენებას საკუთარი მიზნებისთვის. აჯანყებულებს გამარჯვების შემთხვევაში იმერეთის მეფედ სთავაზობდა საკუთარი შვილის, გრიგოლის, კანდიდატურას.

## ოჯახი
ქალიშვილი მართა წერეთელი — ლევან დადიანის მეუღლე.

## ლიტერატურა
*
**ბურჯანაძე შ.* თავადი ზურაბ წერეთელი // ს. ჯანაშიას სახელობის საქართველოს სახელმწიფო მუზეუმის მოამბე, ტ. 20, 1959
**დუმბაძე მ.* „დასავლეთ საქართველო XIX ს. პირველ ნახევარში, თბილისი, 1957
**კაკაბაძე ს.*, „საქართველოს ისტორია. ახალი საუკუნეების ეპოქა (1500-1810 წწ)“, ტფილისი, 1922

კატეგორია:დაბადებული 1747
კატეგორია:წერეთლები
კატეგორია:გარდაცვლილი 28 იანვარი
კატეგორია:გარდაცვლილი 1823
კატეგორია:რუსეთის იმპერიის გენერალ-მაიორები
კატეგორია:სახლთუხუცესები
კატეგორია:წმინდა ანას I ხარისხის ორდენის კავალრები
აბასთუმნის საცხოვრებელი სახლი (ლ. ასათიანის 18)

**აბასთუმნის საცხოვრებელი სახლი** — არქიტექტურული ძეგლი ადიგენის მუნიციპალიტეტის დაბა აბასთუმანში. აგებულია XIX საუკუნეში.

ორსართულიანი, ხის მორებით ნაგები შენობა საკმაოდ მასშტაბურია. ხის მორებით აწყობილი კედლის სიბრტყესა და შუშაბანდების მონაცვლეობაზეა აგებულ საფასადე დეკორი. შენობის ოთხივე მხარე ორქანობა გადახურვითა და დეკორატიული, ჭვირული ფრონტონით ბოლოვდება. ასათიანის მხრიდან შენობა გზის პირიდან ოდნავ უკანაა დაწეული, სახლის წინ მომცრო ზომის ქვით ნაგები დამხმარე ნაგებობაა. ასათიანის ქუჩაზე გამომავალი ფასადზე არსებული ორიარუსიანი გალერეა ძლიერ დაზიანებული და სახეცვლილია. შემორჩენილია ჭვირულ ფარდიანი ოთხკუთხა სვეტები და კუწუბიანი კარნიზი, თითქმის მთლიანად არის დაკარგული მოაჯირი. მთავარ დეკორატიულ ელემენტს ცენტრში არსებული ორქანობა გადახურვით დაბურული სხვენი და მასში ჩასმული ჭვირული ფრონტონი წარმოადგენს. შენობას ამ მხრიდან მიდგმული აქვს ხის გადახურული, ერთმარშიანი კიბე. მდინარე ოცხისკენ გამომავალი ფასადის ცენტრში, ასევე ორქანობა გადახურვით აქცენტრირებული რიზალიტია, რომელიც შუშაბანდებით არის მოცული. გვერდითა ფასადები შუშაბანდიანი და ორქანობა მაღალი გადახურვებითაა აქცენტირებული.

## იხილეთ აგრეთვე 
*ადიგენის მუნიციპალიტეტის ძეგლების სია

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები